CELEX: 32019R0775
Language: el
Date: 2019-05-16 00:00:00
Title: Εκτελεστικός κανονισμός (ΕΕ) 2019/775 της Επιτροπής, της 16ης Μαΐου 2019, για την τροποποίηση του κανονισμού (ΕΕ) αριθ. 454/2011 όσον αφορά τη διαχείριση ελέγχου μεταβολών (Κείμενο που παρουσιάζει ενδιαφέρον για τον ΕΟΧ)

27.5.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 139/103
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/775 ΤΗΣ ΕΠΙΤΡΟΠΗΣ
         της 16ης Μαΐου 2019
         για την τροποποίηση του κανονισμού (ΕΕ) αριθ. 454/2011 όσον αφορά τη διαχείριση ελέγχου μεταβολών
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία (ΕΕ) 2016/797 του Ευρωπαϊκού Κοινοβουλίου και του Συμβουλίου, της 11ης Μαΐου 2016, σχετικά με τη διαλειτουργικότητα του σιδηροδρομικού συστήματος της Ευρωπαϊκής Ένωσης (1), και ιδίως το άρθρο 5 παράγραφος 11,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 19 του κανονισμού (ΕΕ) 2016/796 του Ευρωπαϊκού Κοινοβουλίου και του Συμβουλίου (2), ο Οργανισμός Σιδηροδρόμων της Ευρωπαϊκής Ένωσης («ο Οργανισμός») απευθύνει συστάσεις στην Επιτροπή όσον αφορά τις τεχνικές προδιαγραφές διαλειτουργικότητας («ΤΠΔ») και την αναθεώρησή τους, σύμφωνα με το άρθρο 5 της οδηγίας (ΕΕ) 2016/797, και μεριμνά για την προσαρμογή των ΤΠΔ στις τεχνικές εξελίξεις, στις τάσεις της αγοράς και στις κοινωνικές απαιτήσεις.
                  
               
                     (2)
                  
                  
                     Σύμφωνα με το άρθρο 14 της κατ' εξουσιοδότηση απόφασης (ΕΕ) 2017/1474 της Επιτροπής (3), η ενότητα 7.5 του παραρτήματος I του κανονισμού (ΕΕ) αριθ. 454/2011 της Επιτροπής (4) (ΤΠΔ ΤΕΕπ) πρέπει να τροποποιείται ώστε να καθορίζεται η τροποποιημένη διαδικασία ελέγχου μεταβολών για την ΤΠΔ ΤΕΕπ.
                  
               
                     (3)
                  
                  
                     Σύμφωνα με το άρθρο 5 του κανονισμού (ΕΕ) 2016/796, έχει συγκροτηθεί ομάδα εργασίας για την κατάρτιση πρότασης σύστασης όσον αφορά τις αλλαγές της ενότητας 7.5 της ΤΠΔ ΤΕΕπ.
                  
               
                     (4)
                  
                  
                     Στις 20 Απριλίου 2018, ο Οργανισμός απηύθυνε σύσταση στην Επιτροπή σχετικά με την αναθεώρηση της ενότητας 7.5 του κανονισμού (ΕΕ) αριθ. 454/2011 (ΤΠΔ ΤΕΕπ).
                  
               
                     (5)
                  
                  
                     Η ενότητα 7.5 του παραρτήματος I του κανονισμού (ΕΕ) αριθ. 454/2011 που αφορά την ΤΠΔ ΤΕΕπ θα πρέπει να τροποποιηθεί αναλόγως.
                  
               
                     (6)
                  
                  
                     Ο κατάλογος των σχετικών τεχνικών εγγράφων όπου γίνεται παραπομπή στην ΤΠΔ ΤΕΕπ θα πρέπει να επικαιροποιηθεί.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί δυνάμει του άρθρου 51 παράγραφος 1 της οδηγίας (ΕΕ) 2016/797,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Η ενότητα 7.5 του παραρτήματος I του κανονισμού (ΕΕ) αριθ. 454/2011 αντικαθίσταται από το κείμενο του παραρτήματος Ι του παρόντος κανονισμού.
         
         
            Άρθρο 2
            Το παράρτημα III του κανονισμού (ΕΕ) αριθ. 454/2011 αντικαθίσταται από το κείμενο του παραρτήματος ΙΙ του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 16 Μαΐου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 138 της 26.5.2016, σ. 44.
         
            (2)  Κανονισμός (ΕΕ) 2016/796 του Ευρωπαϊκού Κοινοβουλίου και του Συμβουλίου, της 11ης Μαΐου 2016, σχετικά με τον Οργανισμό Σιδηροδρόμων της Ευρωπαϊκής Ένωσης και την κατάργηση του κανονισμού (ΕΚ) αριθ. 881/2004 (ΕΕ L 138 της 26.5.2016, σ. 1).
         
            (3)  Κατ' εξουσιοδότηση απόφαση (EE) 2017/1474 της Επιτροπής, της 8ης Ιουνίου 2017, προς συμπλήρωση της οδηγίας (ΕΕ) 2016/797 του Ευρωπαϊκού Κοινοβουλίου και του Συμβουλίου όσον αφορά τους ειδικούς στόχους για την κατάρτιση, έκδοση και αναθεώρηση των τεχνικών προδιαγραφών διαλειτουργικότητας (ΕΕ L 210 της 15.8.2017, σ. 5).
         
            (4)  Κανονισμός (ΕΕ) αριθ. 454/2011 της Επιτροπής, της 5ης Μαΐου 2011, σχετικά με την τεχνική προδιαγραφή διαλειτουργικότητας για το υποσύστημα «Τηλεπληροφορικές εφαρμογές για επιβατικές υπηρεσίες» του διευρωπαϊκού σιδηροδρομικού συστήματος (ΕΕ L 123 της 12.5.2011, σ. 11).
      
      
         
            ΠΑΡΑΡΤΗΜΑ Ι
            Η ενότητα 7.5 του παραρτήματος I του κανονισμού (ΕΕ) αριθ. 454/2011 αντικαθίσταται από το ακόλουθο κείμενο:
            
               «7.5.   Διαχείριση μεταβολών
               
               7.5.1.   Διαδικασία διαχείρισης μεταβολών
               
               Σκοπός των διαδικασιών διαχείρισης μεταβολών είναι να διασφαλίζεται ότι οι δαπάνες και τα οφέλη της μεταβολής αναλύονται δεόντως και ότι οι μεταβολές πραγματοποιούνται κατά τρόπο ελεγχόμενο. Οι εν λόγω διαδικασίες καθορίζονται, τίθενται σε εφαρμογή, υποστηρίζονται από τον Οργανισμό, ο οποίος τις διαχειρίζεται, και περιλαμβάνουν:
               
                           —
                        
                        
                           τον προσδιορισμό των τεχνικών περιορισμών που διέπουν τη μεταβολή,
                        
                     
                           —
                        
                        
                           δήλωση όπου αναφέρεται ο αναλαμβάνων την ευθύνη για τις διαδικασίες υλοποίησης της μεταβολής,
                        
                     
                           —
                        
                        
                           τη διαδικασία επικύρωσης των προς υλοποίηση μεταβολών,
                        
                     
                           —
                        
                        
                           την πολιτική για τη διαχείριση και την παράδοση της μεταβολής, καθώς και για τη μετάβαση και την εξάπλωση,
                        
                     
                           —
                        
                        
                           τον καθορισμό των αρμοδιοτήτων για τη διαχείριση των λεπτομερών προδιαγραφών και για τη διαχείριση της διασφάλισης ποιότητας και της συγκρότησης.
                        
                     Στο Συμβούλιο Ελέγχου Μεταβολών (ΣΕΜ) συμμετέχουν ο Οργανισμός, αντιπροσωπευτικοί φορείς του σιδηροδρομικού τομέα, αντιπροσωπευτικός φορέας των πωλητών εισιτηρίων, αντιπροσωπευτικός φορέας των επιβατών και κράτη μέλη. Η συμμετοχή αυτών των μερών διασφαλίζει προοπτική για τις μεταβολές που πρόκειται να επέλθουν και συνολική εκτίμηση των συνεπειών τους. Μελλοντικά, το ΣΕΜ θα τεθεί υπό την αιγίδα του Οργανισμού.
               7.5.2.   Ειδική διαδικασία διαχείρισης μεταβολών για τα έγγραφα που περιλαμβάνει το παράρτημα III του παρόντος κανονισμού
               
               Η διαχείριση ελέγχου μεταβολών των εγγράφων που περιλαμβάνει το παράρτημα III του παρόντος κανονισμού καθορίζεται από τον Οργανισμό σύμφωνα με τα ακόλουθα κριτήρια:
               
                           1.
                        
                        
                           Τα αιτήματα μεταβολών που αφορούν τα έγγραφα υποβάλλονται μέσω των κρατών μελών, ή μέσω των αντιπροσωπευτικών φορέων του σιδηροδρομικού τομέα σε ευρωπαϊκό επίπεδο, όπως ορίζεται στο άρθρο 38 παράγραφος 4 του κανονισμού (ΕΕ) 2016/796 του Ευρωπαϊκού Κοινοβουλίου και του Συμβουλίου (*1), ή μέσω του αντιπροσώπου των πωλητών εισιτηρίων ή μέσω της Διεθνούς Ένωσης Σιδηροδρόμων (UIC) για τη διόρθωση σφαλμάτων σε σχέση με τις προδιαγραφές που εκπονήθηκαν αρχικά από την UIC ή μέσω της διευθύνουσας επιτροπής ΤΠΔ ΤΕΕπ.
                        
                     
                           2.
                        
                        
                           Ο Οργανισμός συλλέγει και αποθηκεύει τα αιτήματα μεταβολών.
                        
                     
                           3.
                        
                        
                           Ο Οργανισμός παρουσιάζει τα αιτήματα μεταβολών στην αποκλειστικά αρμόδια ομάδα εργασίας του ΕΟΣ, η οποία θα τα εκτιμήσει και θα συντάξει πρόταση συνοδευόμενη από οικονομική εκτίμηση, εφόσον απαιτείται.
                        
                     
                           4.
                        
                        
                           Στη συνέχεια, ο Οργανισμός παρουσιάζει κάθε αίτημα μεταβολής και τη σχετική πρόταση στο συμβούλιο ελέγχου μεταβολών, το οποίο επικυρώνει ή δεν επικυρώνει το αίτημα μεταβολής ή αναβάλλει την εξέτασή του.
                        
                     
                           5.
                        
                        
                           Αν δεν επικυρωθεί το αίτημα μεταβολής, ο Οργανισμός επιστρέφει στον αιτούντα είτε την αιτιολογία για την άρνηση είτε αίτημα για περαιτέρω πληροφορίες σχετικά με το σχέδιο αιτήματος μεταβολής.
                        
                     
                           6.
                        
                        
                           Αν επικυρωθεί το αίτημα μεταβολής, το τεχνικό έγγραφο τροποποιείται.
                        
                     
                           7.
                        
                        
                           Εάν δεν επιτευχθεί συναίνεση σχετικά με την επικύρωση αιτήματος μεταβολής, ο Οργανισμός υποβάλλει σύσταση στην Επιτροπή για την επικαιροποίηση των εγγράφων που περιλαμβάνει το παράρτημα III, συνοδευόμενη από το σχέδιο της νέας έκδοσης του εγγράφου, τα αιτήματα μεταβολών και την οικεία οικονομική εκτίμηση, και καθιστά τα εν λόγω έγγραφα διαθέσιμα στον ιστότοπο του Οργανισμού.
                        
                     
                           8.
                        
                        
                           Η νέα έκδοση του τεχνικού εγγράφου με τα επικυρωμένα αιτήματα μεταβολών καθίστανται διαθέσιμα στον ιστότοπο του Οργανισμού. Ο Οργανισμός τηρεί ενήμερα τα κράτη μέλη μέσω της επιτροπής που έχει συσταθεί δυνάμει του άρθρου 29 παράγραφος 1 της οδηγίας 2008/57/ΕΚ.
                        
                     
                           9.
                        
                        
                           Σε περίπτωση που αίτημα μεταβολής συνεπάγεται αλλαγή του νομοθετικού κειμένου της ΤΠΔ ΤΕΕπ, ο Οργανισμός αποστέλλει αίτημα στην Ευρωπαϊκή Επιτροπή με το οποίο αιτείται αναθεώρηση της ΤΠΔ ΤΕΕπ και/ή αιτείται τεχνική γνωμοδότηση από τον Οργανισμό.
                        
                     Σε περίπτωση που η διαχείριση ελέγχου μεταβολών αφορά στοιχεία χρησιμοποιούμενα από κοινού με την ΤΠΔ ΤΕΕΜ, οι μεταβολές πραγματοποιούνται κατά τέτοιο τρόπο ώστε να διατηρείται η συμμόρφωση προς την εφαρμοζόμενη ΤΠΔ ΤΕΕΜ, προκειμένου να επιτυγχάνονται βέλτιστες συνέργειες.
            
            
               (*1)  Kανονισμός (ΕΕ) 2016/796 του Ευρωπαϊκού Κοινοβουλίου και του Συμβουλίου, της 11ης Μαΐου 2016, σχετικά με τον Οργανισμό Σιδηροδρόμων της Ευρωπαϊκής Ένωσης και την κατάργηση του κανονισμού (ΕΚ) αριθ. 881/2004 (ΕΕ L 138 της 26.5.2016, σ. 1).»»
         
      
      
         
            ΠΑΡΑΡΤΗΜΑ ΙΙ
            Το παράρτημα III του κανονισμού (ΕΕ) αριθ. 454/2011 αντικαθίσταται από το ακόλουθο:
            
               
                  
                     «ΠΑΡΑΡΤΗΜΑ III
                     
                        Κατάλογος τεχνικών εγγράφων
                     
                     
                                 Αριθ.
                              
                              
                                 Παραπομπή
                              
                              
                                 Τίτλος
                              
                           
                                 1
                              
                              
                                 B.1
                              
                              
                                 Μηχανογραφική παραγωγή και ανταλλαγή τιμολογιακών δεδομένων για διεθνείς πωλήσεις ή πωλήσεις στο εξωτερικό — Εισιτήρια ΕΧΚρ (εισιτήρια χωρίς ενσωματωμένη κράτηση)
                              
                           
                                 2
                              
                              
                                 B.2
                              
                              
                                 Μηχανογραφική παραγωγή και ανταλλαγή τιμολογιακών δεδομένων με στόχο διεθνείς πωλήσεις ή πωλήσεις στο εξωτερικό — Εισιτήρια ΕΕΚρ (εισιτήρια ενσωματωμένης κράτησης)
                              
                           
                                 3
                              
                              
                                 B.3
                              
                              
                                 Μηχανογραφική παραγωγή και ανταλλαγή δεδομένων για διεθνείς πωλήσεις ή πωλήσεις στο εξωτερικό — Ειδικές προσφορές
                              
                           
                                 4
                              
                              
                                 B.4
                              
                              
                                 Οδηγός εφαρμογής για μηνύματα EDIFACT που καλύπτουν την ανταλλαγή δεδομένων πίνακα δρομολογίων
                              
                           
                                 5
                              
                              
                                 B.5
                              
                              
                                 Ηλεκτρονική κράτηση θέσεων/κλινών και ηλεκτρονική παραγωγή ταξιδιωτικών εγγράφων — Ανταλλαγή μηνυμάτων
                              
                           
                                 6
                              
                              
                                 B.6
                              
                              
                                 Ηλεκτρονική κράτηση θέσεων/κλινών και ηλεκτρονική παραγωγή ταξιδιωτικών εγγράφων (Πρότυπα RCT2)
                              
                           
                                 7
                              
                              
                                 B.7
                              
                              
                                 Διεθνές σιδηροδρομικό εισιτήριο για εκτύπωση στο σπίτι
                              
                           
                                 8
                              
                              
                                 B.8
                              
                              
                                 Τυποποιημένη ψηφιακή κωδικοποίηση για σιδηροδρομικές επιχειρήσεις, διαχειριστές υποδομής και άλλες επιχειρήσεις που εμπλέκονται στις αλυσίδες σιδηροδρομικών μεταφορών
                              
                           
                                 9
                              
                              
                                 B.9
                              
                              
                                 Τυποποιημένη ψηφιακή κωδικοποίηση θέσεων
                              
                           
                                 10
                              
                              
                                 B.10
                              
                              
                                 Ηλεκτρονική κράτηση παροχής βοήθειας σε άτομα μειωμένης κινητικότητας — Ανταλλαγή μηνυμάτων
                              
                           
                                 12
                              
                              
                                 B.30
                              
                              
                                 Διάγραμμα-κατάλογος μηνυμάτων/συνόλων δεδομένων αναγκαίων για την επικοινωνία ΣΕ/ΔΥ στο πλαίσιο της ΤΠΔ ΤΕΕπ
                              
                           
               »